ये शक्तिशाली महिलाएं बैंकिंग, वित्त, हेल्थकेयर, मीडिया, फैशन और मनोरंजन जैसे विभिन्न क्षेत्रों का प्रतिनिधित्व करती हैं। नए नामों में शहनाज गु्रप की संस्थापक शहनाज हुसैन, आइसीआइसीआइ होलसेल बैंकिंग की प्रेसीडेंट जरीन दारूवाला, आईएल एंड एफएस इंवेस्टमेंट मैनेजर्स की सीईओ और ईडी अर्चना हिंगोरानी, मैनेजमेंट कंसेल्टेंट की स्वतंत्र निदेशक इरीना विट्टल, कलारी कैपिटल की एमडी वाणी कोला और जिपडायल की एमडी वलेरी वैगनर शामिल हैं। शीर्ष के अन्य दस नामों में एजेडबी पार्टनर्स की सह-संस्थापक जिया मोदी, टीएएफई की सीईओ मल्लिका श्रीनिवासन, केपजेमिनी इंडिया की सीईओ अरुणा जयंती, अपोलो हॉस्पिटल एंटरप्राइज की एमडी प्रीता रेड्डी, बायोकॉन की सीएमडी किरण मजूमदार शॉ और एचटी मीडिया की चेयरपर्सन शोभना भरतिया शामिल हैं। पत्रिका में कहा गया कि देश में व्यवसाय जगत की इन सबसे शक्तिशाली महिलाओं ने फिर दिखाया है कि लोग बदल सकते हैं, लेकिन विचारों की शक्ति नहीं।